متصوفانہٕ شٲعری علاوٕ چھ خان صٲبن وارٕیہن حساس عقیدتی تہٕ سمٲجی معاملاتن متعلق تہ نظمہٕ لیچھمٕژ۔ کُنوٗہ شَتھ تُرہٲٹھ عیسوی منز ییلہ موے مقدسِ نبی رحمت پننہ جایہ پٮ۪ٹھ تُلنہٕ آیوو سٲرٕے کٔشیر، گٔیایہ سراپا احتجاج۔ خان صٲبن لیچھ سۅ اثر انگیز تہٕ وُتشاول نظٕم، یۅسہٕ جلسن جلوٗسن منز وکھناونہٕ یوان ٲس تہٕ یٔمیُک لُبِ لُباب چھُ حُبِ رسولِ رحمت تہٕ کٲشرٮ۪ن ہٕنزکٲہلی، نمونہٕ چھُ حٲضر: